kaerle etc doen te weten alle
iegenwoirdich ende toecomende dat wy onfaen$$
hebben die oitmoedige supplicatie van adriaen de$$
smet poirter ende inwoender onser stadt van mechelen$$$
beelde snyder van zynen ambacht inhoudende hoe dat$$
hy suppliant is van goede fame ende name noyt van$$
eenich delict of andere feyten bij justicie gecorrigeert$$
geweest synde nochtans eyst gebeurt dat int$$$
jaer xvc vierenveertich op den xxixen dach april
hy suppliant van onser voirs. stadt van mechelen
gegaen is inde vryheyt van waelhem in de$$
taverne genaempt de mol om aldaer hem $$$
drie of vier andere persoonen van synder kennisse
te recreerene ende een bier drie oft vier te drinkene$$$
ende sekeren tyt aldaer geseten hebbende zoo was$$$
hy geleyt achter inde camere alwaer die heeren
van perwys was ende by hem die scepenen van walem$$$
wylen marcelis vanden briele doentertyt drossaert
aldaer ende noch meer ande r ende de suppliant achter$$
den voorn. heere staende vraegende hem de voern.
drossaet wat hy daer te doene hadde waer op
suppliant antwoirde ick ben hier inne geleyt $$$
tselve geseyt hebbende sonder eenich quaet woirt$$$
te spreken is van daer gegaen ende omtrent
avont zoo is de selve suppliant wederomme inde
camere gecommen aldaer noch sadt de voorn. drossaert$$$
ende vier vanden voirs. scepenen totten welcken den$$$
drossaet wederomme gevraeght heeft wat hy
te doene hadde waerop de suppliant antwoorde ick wil$$$
met u luyden eenen pot wyns te verdrincken ende
al wast zoo dat hy suppliant den voorn. drossaet
noynt yet mesdaen oft messeyt en hadde nyet
thoonde eenen grammen moet ende genoech sul$$
woerden sprekende repliceerde seyde wy en
begheere met u nyet te drincken versiet u h$$
uuyt waer op de suppliant geturbeert synde zeyde$$$
hadt ghy cort geweer oft waeren wy op straete$$$
oft dyer gelycke woirden wy zouden welgedoen
antwoerde de voers. marcelis drossaet dat eyst dat
ick soucke ende alsoo suppliant uuyten camere
ende huyse gegaen was heeft hem den voirn. marcelis
drossaet gevolcht treckende syn lanck mes uuyt
ende de suppliant voer uuyt gecommen synde is
gebloeyen$$ tusschen de poorte van den mol ende de ketel
ende voirn. marcelis volghende heeft hem metten
voirs. blooten langen messe twee slagen op synen rugghe
gegeven ende naer dien hem suppliant tpoint vanden
selven messe gepresenteert ende noch eenen slach gegeven aen
syn aensicht zulcx dat des suppliants hoet viel den
welcken de selve marcelis drossaet den suppliant
restitueerde metten point van sijnen voirs. messe sonder
dat hy suppliant zynen deegen uuyt stack oft weere
boot ende naer dien de voirn. marcelis by
eenige aenstaende gehouden geweest hadde is tot inden
duere vanden voirs. mol gegaen ende de voirs.
suppliant uuyten voirn. slagen zeer vergrampt ende
verhit zynde van bloed volghende den voirn. marcelis
zeyde met groote eeden legget u lanck geweer
aff of laet ons onse geweer aff leggen ende vechten
met vuysten de voirn. marcelis staende binnen de
duer is daer uuyt gecommen ende greep den suppliant
metten hootslop ende track hem synen degen uuyte schede
zeggende nu zulde myn gevanghen blyven ick sal u
een gloyende yser duer u tonge steken ende leyde
hem daer mede inde coeckene$$$ de suppliant treckende
eenen opsteker uuyt syn schede heeft den voirn. marcelis
daermede uuyt verhitheyt van bloede eenen steck gegeven
in syn schaudere van welcke steke hy tsoendaegs
daer naer deser werelt overleden is tot groot leet
wesen van den voirs. suppliant de welcke en soude
ter saeke van dien nyet deren hanteren oft commerceren
in ons lande van brabant vreesende riguer van
justicien ten zy dat hem onse gracie ende genade
hier op verleent wordde omme de welcke
de lanckheyt des tyts ende paciencie byt den
suppliant gehadt hy ons zeer oidtmoedelick gebeden
heeft soe eest dat wij de saken voors. $$
ende hier op gehadt tadvis vande scepenen als $$
vryheyt van waelhem den voirn. suppliant genegen
wesende tot synder bede ende supplicatien hebben
inden gevalle als boven geremitteert quytgescholden
ende vergeven remitteren schelden quyte ende vergeven
uuyt onse sunderlinger gracien by desen onsen brieve
tfeyt ende dooslach boven verclaert mitsgaders
alle penningen ende amenden corporelle ende criminelle
hy hem overmits ende vuyt saken van tgene des voirs.
tegens ons onse hoogheyt ende justicie eenichssins mach
hebben ontgaan ende hebben hem dien aengaende
gerestitueert ende gestelt restitueren ende stellen tot
goede fame ende name in onsen voirs. lande ende
hertochdomme van brabant ende van overmaze
ende allen anderen onsen landen ende heerlichheden $$
tot zijne ongeconfisqueerden goeden indien hy die
heeft gelyck als hy was voerden voirs. $$
imponerende hier op eeneeuwich zwygen ende silencie
onsen procureur generael ende allen anderen onsen rechteren justicieren ende
officieren onsen voirs. lants van brabant ende
van overmaze wie zy zyn satisfactie nochtans
ierst ende alvoeren gedaen der partien geinteresseerd
zoe verre die noch nyet gedaen en waere civilick
lleenlick behoudelick nochtans dat de voirgenoempde
suppliant gehouden sal syn tselve feyt tegens
te beteren civilick naer gelegentheyt de mesdaed
faculteyt van sijnen goeden ende onsen ordonnantien daerop
gemaeckt ende oick te betalen die redelicke
costen van justicie indien eenige daeromme gedaen
ende naergevolght syn ter taxatie ende arbiterscepe
van onsen lieven ende getrouwen den cancellier
ende luden van onsen rade in brabant die wy daer
toe committeren. ontbieden daer omme ende bevelen
den selven van onsen rade in brabant dat voer
hen geroepen die gene daeromme behooren zullen geroepen
te zyne zy procederen wel ende duechdelick tot verificatie
ende interinemente van desen onsen tegenwoirdigen brieve
naer huer voirme ende inhouden welck interinement de
selve suppliant schuldich sal syn te versuecken in onsen
voirs. raed binnen eenen halven jaer naestcommende naer
date van desen op de peyne van te verbueren deffect
van dien ende dat gedaen ende voirs. amende civile
ende costen van justicien getaxeert ende betaelt synde
alst behoirt van welcke amende onsen ontfanger
van den exploicten van onsen voirs. rade of ander onsen
officier dient behoiren sal gehouden wert ontfanck
te maecken rekeninge bewys ende reliqua te doene tot
onsen proffyte met anderen penningen van zynen ontfanger
zy onse drossaet van brabant drossaet van waelhem
ende alle andere onse ende onser vassalen of smaelre
heeren rechteren justicieren ende officieren onss voirs. lantys
van brabant ende van overmaze hoedanige die syn
oft wesen mogen tegenwoirdich ende toecomende
hueren stede houderen ende elck van hen zoo hem
dat toebehooren ende aengaen mach den voirs. suppliant van
deser onser iegenwoirdiger gracien remissie ende
quytsceldingen inder manieren voirs. peyselick volcommelick ende
tot eeuwigen dagen doen ende laten genieten ende gebruycken sonder
hem te doen noch te laten geschien nu noch in toecomende
tyde in lyffve noch goede eenich hinder letssel
oft moyenisse ter contrarien in eeniger manieren
maer indien syn lyff oft eenige van zynen onverbuerden
goeden waeren daeromme gevangen becommert oft gearresteert
dat zy die ter stont stellen oft doen stellen tot volcommen
slakinge ende delivrancie want ons alsoo gelieft
ende ten eynde dat dit goet vast ende gestadich blyve
tot eeuwigen dagen zoe hebben wy onse zegel daeraen
doen hangen, behaudelick in anderen saken onsen rechte$$
ende een yegelick tsyne in allen. gegeven in onse stadt$$
van bruessele inden maent van junio int jaer $$
onss heeren duysent vyffhondert ende achtenveertich
van onsen keyseycke txxixte ende van
onsen rycke van castilien ende txxxiij$$
aldus gesvreven opde plycke. by den
keyser in synen rade geteeckent de $$
zoete visa recepta
gecollationeert ende bevonden accorderende
met synen originaelen by my
facuwez